**Afganistano Islamo Respublika** (dar. جمهوری اسلامی افغانستان = *Jumhūrī-yi Islāmī-yi Afğānistān*, pušt. د افغانستان اسلامي جمهوریت = *Da Afġānistān Islāmī Jumhoryat*) – islamo respublika, 2004–2021 m. valdžiusi Afganistaną. Ji buvo įkurta 2004 m. po JAV invazijos į Afganistaną, perėmus didžiąją šalies dalį iš Talibano valdomo Afganistano Islamo Emyrato. Islamo Respublika 2021 m. rugpjūtį prarado didžiąją dalį šalies kontrolės Afganistano Islamo Emyratui, galiausiai netenkant Kabulo 2021 m. rugpjūčio 15 d.

2021 m. pasitraukinėjant NATO kariams, gegužę Talibanas pradėjo didžiulį karinį puolimą, kuris leido per tris su puse mėnesio perimti šalies kontrolę. Afganistano ginkluotosios pajėgos greitai iširo. Respublikos institucijos efektyviai žlugo 2021 m. rugpjūčio 15 d. kai Talibano pajėgos įžengė į Kabulą, o Afganistano prezidentas Ašrafas Ghanis pabėgo iš šalies.

Istorija
--------

*Pagrindinis straipsnis – Afganistano istorija*.
2001 m. gruodį nuvertus Talibano vyriausybę, buvo suformuota Hamido Karzajaus vadovaujama laikinoji Afganistano administracija. Jungtinių Tautų Saugumo Taryba įsteigė Tarptautines saugumo užtikrinimo pajėgas (ISAF), padedančias pagelbėti Karzajaus administracijai ir užtikrinti elementarų saugumą. Iki to laiko, po du dešimtmečius trukusio karo ir tuo metu buvusio didelio bado, Afganistane buvo vienas didžiausių kūdikių ir vaikų mirtingumo rodiklių pasaulyje, žemiausia gyvenimo trukmė, daugelis gyventojų jautė alkį, o infrastruktūra buvo sugriauta. Daugelis užsienio valstybių pradėjo teikti pagalbą ir paramą karo nuniokotai šaliai atkurti.

Tuo tarpu Talibano pajėgos pradėjo grupuotis Pakistano viduje, o daugiau koalicijos karių atvyko į Afganistaną padėti atstatymo procesui. Talibanas pradėjo sukilimą, kad atgautų Afganistano kontrolę. Per ateinantį dešimtmetį ISAF ir Afganistano kariai surengė daug puolimų prieš Talibaną, tačiau nesugebėjo jų visiškai nugalėti. Afganistanas išlieka viena skurdžiausių pasaulio šalių dėl užsienio investicijų trūkumo, vyriausybės korupcijos ir Talibano sukilimo. Tuo tarpu Karzajus bandė suvienyti šalies žmones, o Afganistano vyriausybė sugebėjo sukurti tam tikras demokratines struktūras, 2004 m. priėmusi konstituciją, su pavadinimu Afganistano Islamo Respublika. Dažnai remiant užsienio valstybėms, buvo bandoma pagerinti šalies ekonomiką, sveikatos priežiūrą, švietimą, transportą ir žemės ūkį atkuriant Afganistaną. ISAF pajėgos taip pat pradėjo rengti Afganistano nacionalinio saugumo pajėgas. Po 2002 m. beveik penki milijonai afganų buvo repatrijuoti. 2011 m. Afganistane esančių NATO karių skaičius pasiekė 140 000, o 2018 m. sumažėjo iki maždaug 16 000.

### Žlugimas

#### 2021 m. Talibano atgimimas

*Pagrindinis straipsnis – Talibano puolimas (2021)*.
2021 m. balandžio 14 d. NATO generalinis sekretorius Jensas Stoltenbergas sakė, kad aljansas sutiko nuo gegužės 1 d. pradėti išvesti savo karius iš Afganistano. Netrukus po to, kai prasidėjo NATO karių išvedimas, Talibanas pradėjo puolimą prieš Afganistano vyriausybę, greitai padarydamas pažangą prieš žlungančias Afganistano vyriausybės pajėgas. 2021 m. birželį JAV žvalgybos ataskaitoje buvo prognozuojama, kad Afganistano vyriausybė greičiausiai žlugs per šešis mėnesius po to, kai NATO baigs pasitraukimą iš šalies. Ataskaita pasirodė pernelyg optimistiška: iki antros rugpjūčio savaitės dauguma Afganistano provincijų sostinių pateko į Talibano rankas, o Afganistano nacionalinė armija buvo visiškai nepasiruošusi ir prarado pozicijas visais frontais. Rugpjūčio 14 ir 15 d. kritus Mazari Šarifui ir Džalalabadui, dingo bet kokia Afganistano vyriausybės galimybė sustabdyti Talibano pažangą.

#### Kabulo užėmimas

*Pagrindinis straipsnis – Kabulo užėmimas (2021)*.
2021 m. rugpjūčio 15 d. Talibano pajėgos įžengė į sostinę Kabulą, sulaukdamos tik riboto pasipriešinimo. Popiet buvo pranešta, kad Afganistano prezidentas Ašrafas Ghanis paliko šalį, pabėgdamas į Tadžikistaną arba Uzbekistaną. Pranešta, kad Liaudies rūmų pirmininkas Miras Rahmanas Rahmanis taip pat pabėgo į Pakistaną. Pabėgus Ghaniui, likusios ištikimos pajėgos paliko savo postus ir Afganistano ginkluotosios pajėgos *de facto* nustojo egzistuoti.

Rugpjūčio 15 d. vakarą Talibanas užėmė Argą, nuleido Afganistano respublikos vėliavą ir virš rūmų iškėlė savo vėliavą. 2021 m. rugpjūčio 19 d. Talibanas paskelbė apie Afganistano Islamo Emyrato atkūrimą.

Išnašos
-------

1. ↑  Nuo kovo 31 d. iki rugsėjo 29 d.
2. ↑  Koks oficialusis Afganistano pavadinimas?[neveikianti nuoroda]. *vlkk.lt.*
3. ↑  „United States Mission to Afghanistan". Nato.usmission.gov. Suarchyvuota iš originalo 21 October 2010. Nuoroda tikrinta 14 November 2010.
4. ↑  „Afghanistan's Refugee Crisis". *MERIP*. 24 September 2001.
5. ↑  „Afghanistan: Civilians at Risk". *Doctors Without Borders – USA*.
6. ↑  Makhmalbaf, Mohsen (1 November 2001). „Limbs of No Body: The World's Indifference to the Afghan Tragedy". *Monthly Review*.
7. ↑  „Rebuilding Afghanistan". *Return to Hope*. Suarchyvuotas originalas 2021-08-14. Nuoroda tikrinta 2021-08-30.
8. ↑  „Japan aid offer to 'broke' Afghanistan". *CNN*. 15 January 2002.
9. ↑  „Rebuilding Afghanistan: The U.S. Role". *Stanford University*.
10. ↑  Fossler, Julie. „USAID Afghanistan". Afghanistan.usaid.gov. Suarchyvuotas originalas 17 October 2010. Nuoroda tikrinta 14 November 2010.
11. ↑  „Canada's Engagement in Afghanistan: Backgrounder". Afghanistan.gc.ca. 9 July 2010. Suarchyvuotas originalas 15 December 2010. Nuoroda tikrinta 14 November 2010.
12. ↑  „Pakistan Accused of Helping Taliban". *ABC News*. 31 July 2008. Suarchyvuotas originalas 21 December 2013. Nuoroda tikrinta 28 September 2010.
13. ↑  Crilly, Rob; Spillius, Alex (26 July 2010). „Wikileaks: Pakistan accused of helping Taliban in Afghanistan attacks". *The Telegraph*. London. Suarchyvuotas originalas 29 January 2014. Nuoroda tikrinta 28 September 2010.
14. ↑  „Afghan President Karzai Receives Philadelphia Liberty Medal". *Philanthropy News Digest (PND)*.
15. ↑  Howard Adelman (15 April 2016). *Protracted Displacement in Asia: No Place to Call Home*. Taylor & Francis. p. 167. ISBN 978-1-317-07407-6.
16. ↑  „The foreign troops left in Afghanistan". *BBC News*. 15 October 2015.
17. ↑  „How Many Troops Are Currently in Afghanistan?". *Forces Network*.`{{cite web}}`: CS1 priežiūra: url-status (link)
18. ↑  „NATO to Cut Forces in Afghanistan, Match US Withdrawal". *VOA News*. 14 April 2021.
19. ↑  Robertson, Nic (24 June 2021). „Afghanistan is disintegrating fast as Biden's troop withdrawal continues". CNN.
20. ↑  „Afghanistan stunned by scale and speed of security forces' collapse". *The Guardian*. 13 July 2021.
21. ↑  „Afghan government could fall within six months of U.S. military withdrawal, new intelligence assessment says". *The Washington Post* (amerikiečių anglų). 24 June 2021. ISSN 0190-8286.
22. ↑  „Inside an Afghan city as it falls to the Taliban". *New York Post* (amerikiečių anglų). 2021-08-14. Nuoroda tikrinta 2021-08-16.
23. ↑  „Afghanistan: Heavy fighting ongoing on the outskirts of Kabul as of early Aug. 15; a total blackout reported in the city". *GardaWorld* (anglų). Nuoroda tikrinta 2021-08-16.
24. ↑  „Afghan President leaves country, Taliban directed to enter Kabul". *The Khaama Press News Agency* (amerikiečių anglų). 2021-08-15. Nuoroda tikrinta 2021-08-16.
25. ↑  Sanger, David E.; Cooper, Helene (2021-08-14). „Taliban Sweep in Afghanistan Follows Years of U.S. Miscalculations". *The New York Times* (amerikiečių anglų). ISSN 0362-4331. Nuoroda tikrinta 2021-08-16.
26. ↑  Latifi, Ali M. „Kabul near standstill on day one of the Taliban's Emirate". *Al Jazeera* (anglų). Nuoroda tikrinta 2021-08-16.`{{cite web}}`: CS1 priežiūra: url-status (link)